NaiveNeuron/SloPal huggingface dataset:
A. Belousovová, podpredsedníčka NR SR: (2007-10-18):
Ďalšiu otázku položil pán poslanec Gál ministrovi spravodlivosti a podpredsedovi vlády Slovenskej republiky Štefanovi Harabinovi. Otázka znie: „Pán minister, viete, koľko je celkovo tých prípadov, v ktorých súdy potvrdili nezákonne potomstvo pre reštitučných špekulantov?“ Odpovedajte, pán minister, a oznámte ukončenie odpovede. Š. Harabin, podpredseda vlády a minister spravodlivosti SR: Pani predsedajúca, ďakujem za slovo. Vážený pán poslanec, ďakujem za otázku. Som rád, že ste si nechali zapustiť bradu, v tom, myslím si, že sa približujete vizážou ku mne, len mám tú smolu, že som oveľa starší na rozdiel od vás. Ja, pán poslanec, priznám sa, neviem, kam mierite. Ste právnik a viete, že takáto štatistika nemôže existovať a ani neexistuje. Ak máte vy nejakú súkromnú alebo ste sa k nej dostali ako poslanec, ste povinný oznámiť to orgánom činným v trestnom konaní, lebo potvrdiť nezákonné potomstvo je vlastne legalizácia podvodu. A to niekedy môže vzbudzovať a vyvolávať politickú prestrelku, ale myslím si, že jednoducho z vašej strany sa dá očakávať, aby ste navštívili políciu, prípadne prokuratúru, vrátane generálneho prokurátora. Ak máte takéto vedomosti, rád vás privítam na ministerstve aj ja, keď prinesiete konkrétne veci a dôkazy. Ak narážate, pán poslanec, na levický prípad, ja osobne, lebo u mňa sa očakáva, či pozastavím výkon funkcie sudcu, čakám na informácie z polície. Dosiaľ mi neprišli, aby som mohol konať. Budem konať po preštudovaní spisu, aby sme už nevyrábali ďalšie stíhania sudcov na politickú objednávku. Možno sa pamätáte v minulosti na prípad Soročinu, čo sa tu urobilo. Zastavila sa mu činnosť sudcu, výkon funkcie sudcu, za právny názor bol stíhaný, bol oslobodený a už sme zaplatili milióny aj z vašich daní, aj z mojich daní. Pamätáme sa na prípad Lipovského, sudcu Najvyššieho súdu. Viete, aký tam je stav? Dnes už ten tzv. údajný svedok tejto veľkej aféry je trestne stíhaný. Ja len čakám, kedy bude stíhaný prokurátor, ktorý dal príkaz na nezákonné vtrhnutie do kancelárie sudcu Najvyššieho súdu bez akýchkoľvek relevantných dôkazov. Preto ja som veľmi citlivý a bez spisu nerozhodnem o ničom.
B. Bugár, podpredseda NR SR: (2004-04-29):
návrhu na zrušenie Výboru Národnej rady Slovenskej republiky pre európsku integráciu . Pani predsedníčka, nech sa páči. M. Beňová, poslankyňa: Vážený pán predsedajúci, dajte, prosím, hlasovať o návrhu uznesenia z 29. apríla 2004 o zrušení Výboru Národnej rady Slovenskej republiky pre európsku integráciu: „Národná rada Slovenskej republiky ruší Výbor Národnej rady Slovenskej republiky pre európsku integráciu zriadený na ustanovujúcej schôdzi Národnej rady Slovenskej republiky dňa 15. októbra 2002.“
Hrnčiar, Andrej, podpredseda NR SR (2017-10-13):
Ďakujem, otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy ústne. Neprihlásil sa nikto. O slovo požiadal aj navrhovateľ aj spravodajca. Nech sa páči, pán poslanec Krajniak, máte slovo.
Zemanová, Anna, poslankyňa NR SR (2021-04-01):
Týmto sme hlasovali o všetkých pozmeňujúcich návrhoch. Pán predsedajúci, dajte hlasovať o tom, že prerokovaný návrh zákona prerokujeme v treťom čítaní ihneď.
Danko, Andrej, podpredseda NR SR (2024-01-23):
Poslankyňa Škopová.
Bittó Cigániková, Jana, poslankyňa NR SR (2021-12-14):
Prosím, dajte hlasovať o návrhu zákona ako o celku s prijatými pozmeňujúcimi a doplňujúcimi návrhmi, gestorský výbor odporúča schváliť.
Grendel, Gábor, podpredseda NR SR (2023-05-03):
Pán spravodajca ma informoval, že nemá záujem o záverečné slovo, takže prerušujem rokovanie o tomto bode programu. Nasledujúcim bodom je prvé čítanie o vládnom návrhu zákona, ktorým sa mení a dopĺňa zákon č. 530/2003 Z. z. o obchodnom registri a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 346/2018 Z. z. o registri mimovládnych neziskových organizácií a o zmene a doplnení niektorých zákonov v znení neskorších predpisov. Vládny návrh zákona má parlamentnú tlač 1560. Návrh na jeho pridelenie na prerokovanie výborom je v rozhodnutí č. 1628. Pán minister, opäť vás prosím, aby ste uviedli tento návrh zákona. (Rokovanie o vládnom návrhu zákona, ktorým sa mení a dopĺňa zákon č. 530/2003 Z. z. o obchodnom registri a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 346/2018 Z. z. o registri mimovládnych neziskových organizácií a o zmene a doplnení niektorých zákonov v znení neskorších predpisov, tlač 1560.)
Pellegrini, Peter, predseda NR SR (2015-11-11):
Prezentujme sa a hlasujme o návrhu prerokovať tento návrh zákona v treťom čítaní ihneď. (Hlasovanie.) Prítomných 131 poslancov, za hlasovalo 95, zdržalo sa 34 poslancov, nehlasovali 2. Návrh sme schválili. Sme v treťom čítaní . Otváram rozpravu v rámci tretieho čítania. Končím možnosť prihlásiť sa do rozpravy. Nik sa nehlási do rozpravy. Vyhlasujem rozpravu za skončenú. Pán spravodajca.
Zajac, Pavol, poslanec NR SR (2013-10-24):
Vážený pán kolega, keď som počúval, ako čítate listy týchto jednotlivých zväzov, tak mi to pripomínalo rok 1977, keď celé organizácie a štátne podniky vyjadrovali protesty proti Charte ´77, hoci nikto z tých ľudí tú Chartu ´77 nečítal. Následne ste obvinili ministra, bývalého ministra Uhliarika z vývozu onkologických liekov v prešovskej nemocnici, vývozu krvi do zahraničia, štrajku lekárov. Pána Novotného s Uhliarikom ste obvinili, že drancovali celé zdravotníctvo. Už som len čakal, kedy k tomu doplníte, že sprivatizovali okresné nemocnice v Prešovskom a Košickom kraji. Nuž, pán kolega Raši, v Košickom a v Prešovskom kraji všetky okresné nemocnice sprivatizovali župani za stranu SMER a kandidáti na županov za stranu SMER pán Chudík a pán Trebuľa. Ja som chcel počuť od vás, a nepočul som to od vás, prečo nemali päť dní licenciu letecké záchranné služby v Trenčíne a v Bratislave, aby mohli sa navzájom zastupovať, ako tu správne povedal pán minister Kaliňák. Prečo nemohli zastupovať tú leteckú záchrannú službu v Nitre, ktorá v tom čase, keď potreboval pacient vrtuľník, bola pri inom pacientovi? Prečo nemali licenciu letecké záchranné služby v Trenčíne a v Bratislave vtedy, keď bola jediná letecká služba v Nitre a bola pri inom pacientovi? Toto som od vás nepočul.
Pleštinská, Zita, poslankyňa NR SR (2021-05-28):
Ďakujem, pán predsedajúci. Milý kolega Marián, tiež rada vychádzam z prirovnaní štátov ekonomík a ty si prirovnal Dánsko so Slovenskom, no Dánsko nemalo 40 rokov komunistických vlád a nemalo ani 12 rokov vlády SMER-u – SD. Predsa existuje kontrolný mechanizmus a SaS-ka môže byť súčasťou kontroly, či tieto finančné prostriedky budú efektívne využité. My keď len obecný rozpočet pripravujeme, zohľadňujeme príjmy a nevieme ešte, aké budú výdavky, ale efektívne a hospodárne využitie finančných prostriedkov predsa kontroluje obecné zastupiteľstvo a hlavný kontrolór, každoročne robíme audit. Je mi preto ľúto, že po tak ťažkom období, ako bolo, bolo obdobie roku 2020 – 2021, ktoré bolo postihnuté pandémiou COVID-19, my teraz rozmýšľame, či máme pomôcť ľuďom postihnutým pandémiou, či máme pomôcť gastro, cestovnému ruchu alebo zdravotníctvu. Ďakujem.
Budaj, Ján, poslanec NR SR (2019-09-19):
Potvrdzujem tú spomienku, bol to naozaj a je to naozaj zákon o nadradenosti developerov nad inými ľuďmi, navyše teda developerov, ktorí si vedia vybaviť väčšinové hlasovanie vo vláde. Uvedomme si, čo vôbec tento zákon o nás hovorí! Takisto si spomínam na to, že ten plán nakoniec nevyšiel, ale nerobím si celkom tie ilúzie, ktoré kolega. A bol aj problém, že títo developeri plánovali vyčistiť pôdu na tom území, ktorá je kontaminovaná, iba pod pôdorysom nových budov, ale keď si uvedomili, že bratislavská verejnosť a vôbec slovenská verejnosť je už tak scitlivená na ekologické otázky, že ťažko im drahé peniaze za byt a nejakú 30-ročnú hypotéku si zoberie mladý človek, ktorý si bude uvedomovať, že kedykoľvek vyjde pred svoj dom, tak bude dýchať a bude žiť na pôde, ktorá je kontaminovaná a ktorej proste, jej vplyv na zdravie jeho a jeho detí je proste veľkou hádankou a v žiadnom prípade nie prínosom. Takže toto, myslím, že ich už úplne spätilo, že aj samotní ľudia, keď sa verejne povie, že majú v pláne obísť povinnosť dekontaminovať pôdu, tak ich, tak sa im vyjavilo, že táto gigantická investícia, najväčšia investícia, aká sa v Bratislave chystala, je mimoriadne riziková. V každom prípade veľmi podporujem zrušenie zákona, ktorý vytvára mimoriadny druh ľudí, developerov, ktorí majú podporu vládnej väčšiny, a nech už je tá vládna väčšina modrá, zelená alebo červenohnedá, v každom prípade je to absurdný, absurdná situácia.
Osuský, Peter, poslanec NR SR (2015-04-17):
Ďakujem pekne, pani predsedajúca. Keď si tak zrekapitulujem dianie od stredy tohto týždňa, tak viem, že sme sa primárne stretli preto, lebo sa skupina opozičných poslancov rozhodla žiadať odvolanie ministra zdravotníctva. Pripusťme, že SMER matematickou väčšinou v parlamente, ktorú uplatnil, ukončil dočasne, alebo prerušil túto schôdzu a predložil v skrátenom legislatívnom konaní podľa predkladateľa ministra Boreca záchranný, dôležitý, existenčný zákon, ktorý je aktom, ktorým SMER dokazuje, ako mu záleží na poškodených. Je zvláštne, že sa potom, hoci by malo byť jeho primárnym záujmom ten zákon čím skôr prerokovať, rozhodol prepíliť možnosť tohto rokovania návrhom, ktorý, prosím, je jedenásť hodín štyri minúty, piatok, evidentne ešte dlhé dni prijatý nebude, pretože asi nebol dôležitý, asi tak veľmi SMER-u na srdciach neleží, aby ten Borecov vynikajúci zákon bol prijatý. Lebo sotva sa mohol SMER domnievať, že opozícia odstrihne Jánovi Figľovi golier na košeli a položí mu hlavu na klát, bez slov. To, čo sa stalo, s tým SMER musel počítať. Ale ak mám dobrý zákon, ktorým chcem pomôcť ľuďom, tak neurobím to, čo urobil SMER, lebo odsúdil svoj vynikajúci a spásonosný zákon na uloženie „k ledu“. A teraz skúmam v hlave to, či pokyn vodcu urobiť skôr, teda divadlo hľadania vinníka a nájdenia vinníka, bolo dôležitejšie, ako pomoc tým ľuďom, ktorým mal ten vynikajúci Borecov zákon vlastne pomôcť.
Zajac, Peter, poslanec NR SR (2011-07-13):
Vážený pán predseda, vážená pani ministerka, vážené panie poslankyne, vážení páni poslanci, dovoľte mi, aby som sa ešte raz vrátil k pozmeňujúcemu návrhu pána poslanca Osuského. Okolo tejto témy vzniklo totiž množstvo rozličných nedorozumení. Takže ak dovolíte, pokúsim sa ich najprv nejakým spôsob dať na poriadok. Po prvé, pozmeňujúci návrh ktorý predložil pán poslanec Osuský, sa netýka samotných zločinov komunizmu alebo fašizmu, ale ich popierania. V tom je dosť veľký rozdiel. Je, bohužiaľ, reálny fakt, že v našej spoločnosti fakticky nedošlo k žiadnemu potrestaniu ani samotných zločinov komunizmu ani fašizmu po roku 1989. Ale samotný fenomén verejného popierania zločiny komunizmu a fašizmu je troška iná vec. Po druhé, v podstate zákon, ktorý by sa týkal trestania verejného popierania fašizmu a komunizmu, existuje od roku 2002. Vtedy bol prijatý zákon, ktorý trestal popieranie zločinov fašizmu. Ale vylúčil trestanie popierania zločinov komunizmu. Novela Trestného zákona z roku 2006 potom tento Trestný zákon nezrušila. Ale tá kvalifikácia sa stala celkom všeobecnou... (Ruch v sále.)
Šeliga, Juraj, podpredseda NR SR (2021-03-31):
Ďakujem pekne. Keďže je otvorená rozprava v zmysle rokovacieho poriadku, pýtam sa, kto sa hlási do rozpravy. Pán poslanec Vetrák. Ďakujem. Ukončujem možnosť. Dvaja páni boli prihlásení s procedurálnym návrhom. Nech sa páči, pán poslanec Vetrák.
Galko, Ľubomír, poslanec NR SR (2017-12-06):
Ďakujem pekne. Pán minister, dve poznámky k tomu, čo ste povedali. Po prvé. Hovorili ste o zatknutých mafiánoch. Dovoľujem si vás upozorniť, že mafiáni boli chytaní a boli zatýkaní za čias Daniela Lipšica, nie za vás. Za vás boli súdení a vy na tom nenesiete žiadnu zálohu (pozn. red.: správne „zásluhu“). Ja viem, pán minister, že kradnutie je vášmu srdcu blízke, všetkého možného, ale zásluhy by ste naozaj kradnúť nemuseli. Lebo to sa nepatrí. A druhá poznámka. Hovorili ste, že všetky mafiánske hlavy sú odsúdené a že sedia vo väzení. Pán minister, musím vás opraviť, lebo jedna mafiánska hlava stále behá po slobode. Aj keď osobne si myslím, že už to moc dlho trvať nebude a že táto mafiánska hlava sa bude za svoje činy zodpovedať. Tou mafiánskou hlavou ste vy sám. A ja som pevne presvedčený, že budete niesť za všetky svoje činy raz zodpovednosť. Ďakujem pekne.
Laššáková, Jana, podpredsedníčka NR SR (2013-06-17):
S reakciou pán poslanec Hrušovský, treba tlačiť trojku, pán poslanec. Nech sa páči.
Ferenčák, Ján, poslanec NR SR (2020-09-23):
... príspevok zo štátneho rozpočtu. Tento príspevok je presne vypočítaný, a to je vo výške 27 eur pre obce a 12 eur pre vyššie územné celky. Vychádzali sme z prognózy ministerstva financií k 30. 6. 2020 a tak isto presne je určený na počet obyvateľov podľa Štatistického úradu k 31. marcu 2020, násobený koeficientom 1,2. Tento príspevok nemá byť účelovo viazaný a má byť použitý do konca budúceho roka, čiže do 31. decembra 2021. Po schválení má byť prevedený cez ministerstvo financií na účet obcí a vyšších územných celkov do 60 dní od účinnosti tohto zákona. Viac o tomto zákone by som vystúpil v rozprave, do ktorej sa aj ako prvý hlásim. Ďakujem pekne.
Kiššová, Jana, poslankyňa NR SR (2015-03-20):
Ďakujem pekne za slovo. V rozprave vystúpil jeden pán poslanec, konkrétne pán Lipšic a nepodal žiadny návrh. Preto prosím, pani predsedajúca, aby ste dali hlasovať o tom, že Národná rada prerokuje návrh zákona v druhom čítaní.
Hrnčiar, Andrej, podpredseda NR SR (2018-09-11):
Pani poslankyňa Remišová. (Reakcia z pléna.) Pán poslanec Gröhling.
Gaborčáková, Soňa, poslankyňa NR SR (2016-05-19):
Hlasovanie k tlači 102. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
V. Veteška, podpredseda NR SR: (2004-06-24):
Dávam slovo spoločnému spravodajcovi z ústavnoprávneho výboru poslancovi Gáborovi Gálovi, aby informoval Národnú radu o výsledkoch rokovania výborov o tomto návrhu zákona a aby odôvodnil návrh a stanovisko gestorského výboru.
Zs. Simon, minister pôdohospodárstva SR: (2003-07-03):
Cieľom návrhu zákona je spresnenie úpravy geodetických a kartografických činností a harmonizácia zákona so smernicou Rady Európskej komisie. Ďalším základným motivujúcim cieľom novelizácie zákona je snaha zabezpečiť priestor na fungovanie významného geografického informačného systému garantujúceho potreby spoločnosti, vyvarovať sa nehospodárnej duplicite, podporiť efektívne spravovanie informačnej infraštruktúry a záujem zahraničia. Súčasné trendy vedeckého a technického pokroku ovplyvňujú predmetnú oblasť činnosti natoľko, že bolo potrebné zapracovať nové možnosti informačných technológií do legislatívnej úpravy. Doterajšia aplikačná prax si vyžadovala spresnenie niektorých podmienok a povinností vykonávania geodetických a kartografických činností. Ďalším dôvodom novelizácie zákona boli zmeny nadväzujúcich právnych predpisov, ako aj súlad s právom Európskej únie. Týmto zákonom dochádza k rozdeleniu činnosti geodézie a kartografie podľa charakteru a významu prác pre štátnu správu a pre komerčnú sféru. Do skupiny činnosti vykonávaných pre potreby štátu patria najmä činnosti pre štátne geodetické, katastrálne a kartografické dielo budovanie, modernizácia a obnova geodetických základov, zakladanie a spravovanie katastra nehnuteľností, mapovanie na obnovy meračského operátu katastra nehnuteľností. Do skupiny činností komerčno-podnikateľského charakteru patria napríklad geodetické činnosti v podrobných bodových poliach, tvorba tematických kartografických diel, odbornotematické činnosti pre katastre nehnuteľností a geodetické činnosti na účely výstavby. Základným motivujúcim cieľom novelizácie zákona je snaha zabezpečiť priestor na fungovanie významného geografického informačného systému, garantujúce potreby spoločnosti a vo významnej miere podporiť dôveru zahraničných partnerov. Vážené pani poslankyne, páni poslanci, dovoľte mi, aby som vás požiadal o podporu tohto návrhu. Ďakujem.
Šofranko, Mária, poslankyňa NR SR (2023-03-21):
Ďakujem veľmi pekne. Pán kolega, ďakujem, že si otvoril tento zákon, pretože potrebuje isté úpravy. A aj keď si už spomenul pána riaditeľa fondu, ja to ešte raz zopakujem, že s týmto zákonom, s takouto podobou Fond na podporu vzdelávania zásadne nesúhlasí, keďže by to znamenalo poskytovanie bezúročných pôžičiek. Fond má s poskytovaním a správou pôžičky náklady, ktoré sú financované výlučne z účtovných poplatkov a úrokov. Pokiaľ budú poskytované pôžičky bez úročenia, nebude mať fond náklady na správu pôžičiek vykryté a tie bude musieť financovať z finančných prostriedkov určených na pôžičky. Ty si už vlastne povedal, že ste sa dohodli, áno, že príde pozmeňujúci návrh zákona. Takže ďakujem za ústretovosť, ďakujem za tento zákon a rada by som aj ja potom ešte po dohode s tebou dala ďalší pozmeňujúci návrh. Ďakujem.
Glváč, Martin, podpredseda NR SR (2017-04-06):
Ďakujem. Traja poslanci s faktickými. Ukončujem možnosť prihlásenia sa. Pani poslankyňa Jurinová, nech sa páči
Nedoba, Jakub, poslanec NR SR (2019-11-26):
Pán Grendel, vy ste tu správne vymenovali tie rôzne zákazy, ako je ten zákaz vizuálnych pomôcok, potom taká zmena lídra v názve strany, teraz prieskumy. Ja by som tam našiel jedného spoločného menovateľa, a to je predseda parlamentu. A možnože tento, lebo u neho aj skrsol ako u prvého ten nápad na zavedenie 50-dňového moratória a možnože to bude jedným z jeho množstva pomníkov, ktoré tu za sebou zanechá, možno podobne ako stožiar, akurát moratórium sa nedá pohladkať. Reagoval by som aj na tie prieskumy. Prieskumy nie sú veštenie, je to iba názor tisíc opýtaných, tak sa potom nečudujme, že keď vyjadrí svoj názor vyše dvoch miliónov voličov vo voľbách, tak sa to nezhoduje. Takisto ak aj prieskumy ovplyvňujú voličov, tak aj nech, ak sú ovplyvnení pravdou, čo je na tom zlé? Ak niekto usúdi podľa prieskumu, že tento kandidát nemá šancu na zvolenie, a uprednostní možno svojho druhého v poradí, ale ktorý má oveľa väčšiu šancu, tak čo je na tom zlé? Takisto aj strana SMER si nechala robiť interné prieskumy a im snáď aj verí, tie sa potom aj dostanú do médií. Strana SNS sa vďaka prieskumom v minulom volebnom období vrátila do parlamentu, začali byť relevantní pre politické diskusie, boli pozývaní do relatívne luxusného mediálneho času, ktorý je vyhradený pre tie strany, ktoré majú viac ako päť percent. Čiže netvárme sa, že tie prieskumy sú niečo zlé a a priori manipulatívne v momente, keď nám to nevyhovuje. Ďakujem.
Petrák, Ľubomír, poslanec NR SR (2017-06-20):
Posledný pozmeňujúci návrh som podal v rozprave ja. Prosím, pán predsedajúci, dajte o tomto návrhu hlasovať.
Kresák, Peter, poslanec NR SR (2018-09-12):
Takže opätovne ďakujem pekne, pán predsedajúci. Vážené dámy, vážení páni, dovoľte mi teda, aby som vystúpil k vládnemu návrhu zákona o výbere kandidátov na funkciu európskeho prokurátora a európskeho delegovaného prokurátora a aby som vás informoval o prerokovaní tohto návrhu, vládneho návrhu zákona v Ústavnoprávnom výbore Národnej rady. Národná rada svojím uznesením č. 1258 dňa 8. júla 2018 pridelila tento návrh na prerokovanie ústavnoprávneho výboru a tento výbor zároveň určila aj ako gestorský výbor. Dostal, bola mu určená lehota na prerokovanie tohto návrhu zákona. Musím povedať, že poslanci, ktorí nie sú členmi tohto výboru, ktorému bol návrh zákona pridelený, neoznámili v určenej lehote gestorskému výboru žiadne stanovisko. Ústavnoprávny výbor tento návrh prerokoval a odporúčal ho schváliť so zmenami a doplnkami, ktoré sú uvedené v prílohe uznesenia. Z uznesenia ústavnoprávneho výboru vyplynulo, a teda vyplýva 8 pozmeňujúcich a doplňujúcich návrhov. Gestorský výbor teda odporúča Národnej rade schváliť vládny návrh zákona ako celok, a to v znení už uvedených 8 pozmeňujúcich a doplňujúcich návrhov. Správa ústavnoprávneho výboru o prerokovaní tohto návrhu zákona, čo je tlač 944a, bola schválená uznesením ústavného, ústavnoprávneho výboru č. 429 z 11. septembra 2018. Týmto uznesením ma zároveň aj výbor poveril, teda spoločného spravodajcu, aby som na schôdzi informoval o výsledku rokovania výboru a v prípade potreby predkladal v zmysle príslušných ustanovení zákona o rokovacom poriadku Národnej rady. Toľko teda na úvod. Pán predseda, otvorte, prosím, rozpravu. Ďakujem.
M. Číž, podpredseda NR SR: (2008-02-14):
(Hlasovanie.) Prítomných 131 poslancov, za návrh 78 poslancov, proti 30 poslancov, zdržalo sa 23 poslancov. Konštatujem, že aj tento návrh zo spoločnej správy sme schválili.
Viskupič, Marián, poslanec NR SR (2021-06-30):
Ďakujem pekne za slovo, pán predsedajúci. Chcem oznámiť členom finančného výboru, že sa stretávame zajtra ráno 8.15 v našej štandardnej miestnosti. Ďakujem pekne.
Sloboda, Vladimír, poslanec NR SR (2019-09-18):
Ďakujem pekne. Ondro, presne si to aj pomenoval, naozaj treba zvážiť na to, akým spôsobom, budeme môcť umožniť aj lokálnym skupinám, či už nezávislých poslancov, alebo lokálnym politickým stranám, zúčastniť sa volieb, a nie takéhoto, takýmto spôsobom obmedzenia. Mimochodom, treba si pozrieť, akým spôsobom boli označení napríklad aj poslanci SMER-u na poslednej kandidátke, keď naozaj skratku NR SR tam malo polovica z kandidátky, keď nie, tak už tam mali potom župy alebo rôzne iné úrady, ktoré zastávali, tak takisto tie skratky tam mali, takže to nedodržiavanie, treba sa pozrieť do vlastných radov, ak hovoríte, že to nedodržiavanie. Čo sa týka skratiek, ak im zakážete tie vlastné mená a zakážete skratky v názve zamestnania, treba si uvedomiť aj to, že zasahujete aj do práv zamestnávateľov, ktorí majú právo si určiť, ako sa to dané zamestnanie jednotlivých zamestnancov volá. Uvediem príklad, keď ma niekto napísané na pracovnej zmluve IT špecialista, a takí kandidáti aj boli, alebo IT analytik, toto nemôže mať uvedené na svojej kandidátke. To znamená, že potom má klamať o tom, že čo je jeho zamestnanie? Pretože jeho pracovná zmluva hovorí IT špecialista. Čo teraz po nich chcete, čo tam majú uviesť, čo im navrhujete? Ďakujem.
Mihál, Jozef, poslanec NR SR (2016-09-06):
Ďakujem. Pán kolega Burian, niekoľkokrát ste si protirečili vo vašom príspevku. Ja nie som schopný to ani zreprodukovať, že čo ste vlastne povedali. To ani pán predseda parlamentu takého vystúpenia prakticky nemá. Jednoducho príspevok 320 eur dostávali zo zákona všetci občania v tom najvyššom stupni odkázanosti. Taký stav som po sebe nechal. Keď si pozriete súčasný legislatívny proces a súčasnú novelu zákona o sociálnych službách, mimochodom pripomínam, že minister Richter je vo funkcii piaty rok, čiže mal dosť času na to, aby urobil všetky tie zmeny, o ktorých ste v tom vašom, v tej vašej faktickej poznámke hovorili. Keď si pozriete teda pripomienkové konanie k zákonu, k novele zákona o sociálnych službách, tak je tam niekoľko zásadných pripomienok od poskytovateľov neverejných zariadení, od neverejných poskytovateľov, ktorí zásadným spôsobom argumentujú a žiadajú zvýšenie financií. Ich nezaujíma, či ich dostanú od obcí, od VÚC-ky alebo od štátu, ale kričia na poplach, pretože to, čo dostávajú dnes, im jednoducho na kvalitné poskytovanie služieb nestačí. Vy na druhej strane zvyšujete napríklad minimálnu mzdu. Akým spôsobom má poskytovateľ sociálnych služieb pri zachovaní, povedzme, štyristo- alebo päťstoeurového poplatku od klienta napríklad, napríklad rešpektovať zvyšovanie minimálnej mzdy, o ktorom hovoríte? Beriete, beriete, beriete, tu máme živý príklad ministra financií, ktorý berie, berie a berie na nových a vyšších daniach, ale tým, ktorí potrebujú, nedávate.
P. Hrušovský, predseda NR SR: (2003-12-04):
Ľ. Navrátilová, poslankyňa: V rozprave vystúpili štyria poslanci, ktorí predložili návrhy, ktoré sa netýkajú tých návrhov, ktoré sú v spoločnej správe. Preto predkladám návrh, aby sme o všetkých 40 pozmeňujúcich návrhoch zo spoločnej správy hlasovali naraz, s odporučením gestorského výboru schváliť.
Laššáková, Jana, podpredsedníčka NR SR (2015-12-11):
Nebudem to komentovať, mohla by som to zakomentovať, ale myslím si, že nemá význam. Nech sa páči, pán poslanec Brocka.
B. Bugár, podpredseda NR SR: (2004-06-24):
(Hlasovanie.) Prítomných 134 poslancov, za 7, proti 105, hlasovania sa zdržalo 21, nehlasoval 1. Konštatujem, že body 11, 14 a 15 sme neschválili. Nech sa páči. A. Ivanko, poslanec: Áno. Ďakujem pekne, pán predsedajúci. Hlasovali sme o všetkých pozmeňujúcich a doplňujúcich návrhoch zo spoločnej správy. V rozprave vystúpili dvaja poslanci s pozmeňujúcimi návrhmi. Prvý vystúpil v rozprave poslanec Ivanko a predložil pozmeňujúci návrh. Dajte hlasovať o tomto pozmeňujúcom návrhu.
Košútová, Magda, poslankyňa NR SR (2012-12-18):
Ďakujem. Dajte, prosím, hlasovať o tom, že Národná rada v súlade s vaším rozhodnutím prideľuje predmetný návrh zákona Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre rozpočet a financie a Výboru Národnej rady pre pôdohospodárstvo a životné prostredie. Ďalej, aby sa za gestorský výbor určil hlasovaním výbor pre pôdohospodárstvo a životné prostredie s tým, že výbory prerokujú predmetný návrh zákona do 30 dní a gestorský výbor do 32 dní od prerokovania v Národnej rade. Dajte, prosím, hlasovať.
Blanár, Juraj, podpredseda NR SR (2021-10-27):
Otváram rozpravu, pán spravodajca. Vážené pani poslankyne, páni poslanci, písomnú prihlášku som neobdržal, takže dávam možnosť prihlásiť sa ústne do rozpravy. Konštatujem, že nikto sa nehlási. Uzatváram týmto možnosť prihlásiť sa do rozpravy a zároveň vyhlasujem rozpravu za uzavretý, uzavretú. Chcem sa spýtať pána navrhovateľa, či by mal záujem o záverečné slovo. Pán spravodajca? Rovnako nie. Prerušujem rokovanie o bode programu. Rokovaním budeme pokračovať prvým čítaním o vládnom návrhu zákona, ktorým sa mení a dopĺňa zákon č. 218/2013 Z. z. o núdzových zásobách ropy a ropných výrobkoch a o riešení stavu ropnej núdze a o zmene a doplnení niektorých zákonov v znení neskorších predpisov . Vládny návrh zákona je uverejnený ako tlač 688, návrh na pridelenie je v rozhodnutí 729. Prosím pána ministra dopravy Andreja Doležala, aby v zastúpení podpredsedu vlády Štefana Holého vládny návrh zákona uviedol, nech sa páči.
Sulík, Richard, poslanec NR SR (2012-11-30):
Ďakujem pekne. No, Fero, pekný exkurz ako obvykle a vždy veľmi rád počúvam tieto tvoje prejavy, lebo človek sa z histórie, z dejín, kadečo dozvie, i keď, ako sme práve počuli pána Blahu, tak existujú vždy rôzne interpretácie, ale každopádne veľmi zaujímavé, čo si hovoril. Ja by som si dovolil jednu krátku poznámku k tomu Nemecku, Adenauer, Erhard. Pán Blaha, ja veľmi oceňuje to, že máte skutočne veľa načítané a ovládate teóriu, ale neskúšajte to zneužívať, lebo občas sa vám stane, že niekto vie o niektorých veciach trochu viac ako vy z nejakého úzkeho výseku. Veď, Fero, teda tebe chcem povedať, ani aby ty si nezneužíval, prosím ťa, lebo teda keď si, Fero, doteraz nevedel, tak Erhard určite s Keynesom ani s intervencionizmom nič nemal. A ešte jednu vec ti chcem, Fero, povedať úplne na záver, že máme tu takého mladého kolegu, ktorý tam z jedného kúta hore vždy len šteká v dvojminútových poznámkach, ale nenaberie tú, ale nielen to, ale vždy sa na niekoho odvoláva, vždy len niekoho cituje, ale nenaberie tú odvahu, aby sa postavil za pult a v nejakej súvislej reči odôvodnil nejak, že, a teraz to bude nevídané, nie pre teba, Fero, ale pre toho kolegu, že svoj názor, že svoje pozorovanie, svoje myšlienky, svoje skúsenosti. Vy nám tu stále len citujete z nejakých knižiek, pán Blaha. Však naberte odvahu a neštekajte tam v dvoch minútach. A to by som napríklad povedal, Fero, ja v tvojej záverečnej dvojminútovke, keď budeš reagovať na faktické poznámky, ale nieže by som ti chcel do toho príliš hovoriť. Ďakujem za pozornosť.
Lehotský, Tomáš, poslanec NR SR (2021-05-10):
Ďakujem veľmi pekne. Ondro, ďakujem za jasný príspevok faktografický. Ďakujem za pokojné vystupovanie, ktoré sa tu stáva zriedkavým tovarom a najmä teda ďakujem za vyjadrenie podpory a jasného stanoviska strany SaS.
Dubačová, Viera, poslankyňa NR SR (2016-04-28):
Dobrý deň, vážené kolegyne, milí kolegovia, prosím, pán predsedajúci, aby ste... (Ruch v sále.) Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní. K tejto téme by som... (Prerušenie vystúpenia predsedajúcim.)
Grendel, Gábor, podpredseda NR SR (2021-11-02):
Pán poslanec...
Figeľ, Ján, podpredseda NR SR (2012-07-02):
Ďakujem pekne. S reakciou pán poslanec Podmanický.
Jurinová, Erika, podpredsedníčka NR SR (2014-04-02):
Ďakujem, pán poslanec. Otváram všeobecnú rozpravu, do ktorej som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne? Do rozpravy je prihlásený jeden pán poslanec, pán poslanec Zajac. Uzatváram možnosť prihlásiť sa a zároveň mu dávam slovo. Nech sa páči.
Kuffa, Filip, poslanec NR SR (2021-05-11):
Ďakujem za slovo. Presne tak, bola to pokojne prednesená debata. Dobre si sa tam dotkla toho platenia za revíry podľa bonity. To neni len otázka príspevkov za členstvo. To je aj otázka tej platby za revíry podľa hlavného chovaného druhu zveri a vedľajšieho druhu zveri, tam sú tie sadzby za hektár. Ročne to v podstate nie sú ako malé, malé poplatky. Kritizoval som to aj na výbore, poviem to aj tu teraz. Pripravovaný zákon o poľovníctve, každý tu o ňom hovorí, nikto ho zatiaľ nevidel. Nevidel ho celý náš výbor, nieže opozícia z výboru. Nevideli ste ho ani vy, koaliční, a už tu kritizujeme, že sa ide rušiť komora, že sa útočí na organizované poľovníctvo a tak ďalej. Či má štát nahradiť komoru. Slovenská poľovnícka komora má tam dneska veľa zorientovaných ľudí, znalých miestnej problematiky, vedia, o čom to všetko je. Čiže tam veľa netreba, stačilo by, ak by to teda malo prejsť pod štát, tak stačí len tých ľudí, čo sú dneska v Slovenskej poľovníckej komore, možno tí vedúci kancelárií, tak ich zobrať pod okresné úrady. Ten rozbroj by bol možno vyriešený. Ja keď si tu počúvam, že čo majú Kuffovci proti poľovníkom, normálne ja tu zíram, že skade tuná niekto môže vypotiť takéto bludy. Nič proti nim nemáme. Tu sa bavíme o otázke povinného členstva, už ak sme spomínali tých šesť bodov v tej petícii. Čo sa týka tých áut v lese, tam ale nepozerajme na to, že niekto s autom v lese. Pozerajme, na jakom pozemku je, či tam môže byť s tým autom, alebo nemôže ísť. Ja aj keď idem na svoj pozemok so svojím autom, čo, prosím vás, proti tomu máte? Keď tam idem aj na motorke, na štvorkolke, to je moja vec. Takže asi toľko k tomu zatiaľ.
Zmajkovičová, Renáta, podpredsedníčka NR SR (2012-12-14):
Pán poslanec Mikloško.
Jurinová, Erika, podpredsedníčka NR SR (2015-06-16):
Chcete reagovať, pán poslanec? Prihláste sa. Nie? Ďakujem pekne. Pán Radošovský sa v sále nenachádza, takže definitívne stráca poradie. Vyhlasujem všeobecnú rozpravu za skončenú. Pán minister, chcete zaujať stanovisko? Nech sa páči.
Zmajkovičová, Renáta, podpredsedníčka NR SR (2012-09-21):
Ďakujem, pán spravodajca. Prerušujem rokovanie o tomto bode programu. Ďalším bodom programu je prvé čítanie o návrhu poslancov Jaroslava Bašku a Borisa Suska na vydanie zákona, ktorým sa mení a dopĺňa zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov . Návrh zákona je pod tlačou 134. Návrh na jeho pridelenie na prerokovanie výborom je v rozhodnutí č. 116. Teraz dávam slovo poslancovi Jaroslavovi Baškovi, aby návrh zákona uviedol.
Kollár, Boris, predseda NR SR (2021-03-16):
Ďakujem. Pán poslanec Kuffa.
P. Hrušovský, podpredseda NR SR: (2002-03-20):
F. Halmeš, poslanec: Rozumel som tomu tak, že stiahla prvý bod svojho pozmeňujúceho návrhu.
Laššáková, Jana, podpredsedníčka NR SR (2013-10-28):
Ďakujem pekne, pani spravodajkyňa, zaujmite miesto určené pre spravodajcov. Otváram všeobecnú rozpravu, do rozpravy som nedostala žiadnu písomnú prihlášku, pýtam sa, či sa chce niekto prihlásiť do rozpravy ústne. Do rozpravy ústne sa hlási pán poslanec Hlina, končím možnosť prihlásiť sa do rozpravy ústne. Nech sa páči, pán poslanec, máte slovo.
Kolíková, Mária, poslankyňa NR SR (2024-09-20):
Ďakujem pekne. Ďakujem pekne, pán poslanec, aj za zhrnutie. Ja si myslím, že treba si nejaké veci pripomínať a dávať k nim komentár. Ale ja by som sa zachytila jednej veci a budem veľmi rada, keď na to ešte prípadne aj pán generálny prokurátor zareaguje, a to je k tomu novému útvaru na Generálnej prokuratúre. Lebo ja sa domnievam, že ono to nie je tak, že Úrad špeciálnej prokuratúry sa nám vlastne ako keby presunul sčasti na Generálnu prokuratúru, lebo to nie je vlastne v tomto prvostupňový orgán. On má skôr nejaký dohľadný aj takto som pochopila, že to bolo komunikované zo strany generálneho prokurátora, že to je skôr nejaký dozor nad tými vecami, ktoré boli aj v pôsobnosti špeciálnej prokuratúry. Takže to nie je tak, že by tento útvar samostatný, aj keď možno v zmenšenej podobe, kopíroval špeciálnu prokuratúru, ale to je iba nejaký dohľadný orgán. Že to sa nedá povedať, že to je situácia napríklad ako v Českej republike, kde nie je síce Úrad špeciálnej prokuratúry, ale áno, na tých vrchných vlastne štátnych zastupiteľstvách majú osobitné útvary, ktoré dajú sa vlastne porovnať s tou pôsobnosťou, ktorú mal Úrad špeciálnej prokuratúry, ale to sú s plnou pôsobnosťou. To znamená, tak ako je Úrad špeciálnej prokuratúry, bol, tak tam sú prokurátori, respektíve štátni zástupcovia, ktorí priamo tú pôsobnosť majú a tú špecializáciu majú. Ale toto my na Slovensku nikde nemáme. Takže Úrad špeciálnej prokuratúry zanikol, zanikol, nepresunula sa nikam tá špecializácia, presunula sa pôsobnosť na krajské prokuratúry, ale je pravdou, že na Generálnej prokuratúre je osobitný útvar a ten, môžme sa baviť o tom, že má nejakú dohľadovú právomoc alebo pôsobnosť v rámci tejto oblasti, ale nie je to tak, že on by nejak nahradil ten útvar špeciálnej prokuratúry.
Antal, Peter, poslanec NR SR (2017-09-12):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Blanár, Juraj, podpredseda NR SR (2022-05-24):
Štyri faktické poznámky na vaše vystúpenie, pani poslankyňa. Ako prvý pán poslanec Drdul.
Gál, Gábor, minister spravodlivosti SR (2019-12-04):
Začnem od konca. Ďakujem pekne za slovo, pán podpredseda. Vážené poslankyne, vážení páni poslanci, keďže to je fakt jedno z mojich posledných vystúpení z tejto pozície, z tohto rečníckeho pultu, som tu od roku 2002, dovolím si niečo osobné. Som strašne rád, že odtiaľ idem preč. Pán Baránik. Odvrkol som, pán poslanec, kvôli tomu, lebo teraz som dostal správu, že môj jeden veľmi dobrý priateľ tragicky zahynul. Vy ste... (Reakcia z pléna.) No, ale (zaznievanie gongu) kam to vzťahujete? (Reakcia z pléna.) Môžem? Mali ste priestor... (Prerušenie vystúpenia predsedajúcim.)
Baláž, Vladimír, poslanec NR SR (2021-11-30):
Ospravedlňujem sa, že vás zdržujem, ale pri tlači 663 som sa pomýlil a hlasoval som za, chcel som sa zdržať. Ďakujem pekne.
P. Paška, predseda NR SR: (2008-05-21):
Pán podpredseda Číž, nech sa páči. Procedurálny návrh?
Dostál, Ondrej, poslanec NR SR (2016-10-26):
Pán poslanec Kollár, povedali ste, že cirkvi môžu na Slovensku slobodne pôsobiť, no nie je to celkom pravda. Aby cirkev mohla pôsobiť ako cirkev, teda aby mala právnu subjektivitu, tak musí byť zaregistrovaná ako cirkev a podmienkou toho, aby bola zaregistrovaná ako cirkev, je práve tých v súčasnosti 20-tisíc čestných vyhlásení alebo tých 50-tisíc, ako to navrhuje SNS, alebo tých 100-tisíc, ako to uvažujete vy. Čiže áno, cirkev môže ako neformálne spoločenstvo, ako povedzme občianske združenie, ale rozhodne nemôže pôsobiť ako cirkev, pokiaľ nie je registrovaná ako cirkev.
Škripek, Branislav, poslanec NR SR (2013-03-26):
Dobre. Ďakujem. Takže ja si teraz sadám, prerušujem ten prekladaný môj návrh.
P. Hrušovský, predseda NR SR: (2005-12-13):
(Hlasovanie.) 141 prítomných, 79 za, 56 proti, 5 sa zdržalo, 1 nehlasoval. Schválili sme návrh. Pán poslanec Maxon. M. Maxon, poslanec: Ďakujem pekne. Len pre poriadok som chcel povedať, že svoj procedurálny návrh, pán spravodajca, sťahujem, lebo predložil som procedurálny návrh o spôsobe hlasovania.
Nemec, Richard, poslanec NR SR (2021-10-20):
Ďakujem, pán predsedajúci. Ja by som chcel len zareagovať, lebo nemal som možnosť na faktickú pána Suju a pána Mazureka. Pán Suja, uvedomte si, že kulturistika, áno, sme jeden z najúspešnejších športov, ale dopujú, a to je problém. Je to dovolené, jasné, ja im gratulujem za to, ničia sa, nech sa ničia ďalej. Táto vláda vyčlenila po druhej vlne 9,5 mil. na podporu fitnescentier a športovísk, tak aby sa im preplatili aspoň tie náklady, ktoré mali stratu v COVID-e. Tak nerevte tu jak splašený. (Reakcia z pléna.) Tá výzva sa teraz... (Neutíchajúci ruch v sále a prerušenie vystúpenia predsedajúcim.)
Danko, Andrej, predseda NR SR (2016-05-25):
Ďakujem, pán poslanec. Pán poslanec Ľubomír Galko.
B. Bugár, podpredseda NR SR: (2005-12-13):
(Hlasovanie.) Prítomných 120, za 115, proti 1, zdržali sa 4. Návrh sme schválili. Konštatujem, že sme v treťom čítaní . Otváram rozpravu a pýtam sa, či sa hlási niekto do rozpravy. Pán poslanec Gál ako jediný. Končím možnosť sa prihlásiť do rozpravy. Nech sa páči, máte slovo.
Mazurek, Milan, poslanec NR SR (2018-03-26):
Pán Poliačik, ja jednoducho žasnem. Vyhostiť ruských špiónov, ruských diplomatov a vyhostiť povedzme všetkých Rusov, ale dajte slovenskému národu možnosť rozhodnúť sa, nech urobíme referendum. Jedna otázka bude: „Koho by ste vyhostili radšej: Osuského, Dostála, Poliačika alebo ruských diplomatov?“ By ste videli. To by bolo veľmi rýchle rozhodnutie. Jednoducho ja fakt si myslím... (Smiech v sále.) Fakt si myslím, že... (Smiech v sále a potlesk.) Fakt si myslím, že vyhostiť vás by malo väčšiu zmysluplnosť, lebo to, ako škodíte Slovensku, to sa dá jasne logicky kvantifikovať. Ale tí ruskí špióni, zelení mužíčkovia – a potom že my sme tu tí konšpirátori. A ja obdivujem toho novozvoleného ruského prezidenta Vladimíra Putina, že tesne pred voľbami zabije človeka v cudzom štáte, aby si tak určite vo voľbách prilepšil. To jednoducho dáva logiku. No každopádne, naozaj, proste SaS-ka sa stále viac a viac demaskuje. Proste už poďme vyhosťovať Rusov zo slovenského územia. (Reakcia z pléna.) Dobre, tak prepáčte, SaS-ka a vy Progresívne Slovensko, poďme vyhosťovať Rusov, to je jednoducho geniálne, čo sa tu v tomto pléne rieši.
P. Paška, predseda NR SR: (2007-09-11):
Pripomienku sme neschválili.
Vašečka, Richard, poslanec NR SR (2024-01-23):
Ďakujem za slovo, pán predsedajúci. Pani kolegyňa, vy ste prešli do takého apelujúceho tónu, aby ste sa prihovorili poslancom koalície alebo zástupcom koalície. A hovorili ste o tom, používali ste argumenty, ktorým ja, ty a mnohí ďalší rozumejú, ale ja sa trocha obávam, že to sú naozaj dva svety a nielen v, tu v parlamente, ale bohužiaľ, aj na Slovensku a že je to naozaj taký aj mentálny zápas medzi tým, že v čo vlastne veríme, na čom staviame svoju spoločnosť, a že je tu niekto, kto verí, alebo skupina ľudí, dúfam, že väčšia, ktorá verí, že má význam pracovať na spoločnom dobre, rešpektovať spravodlivosť, rešpektovať zákony, aj keď ma v nejakej situácii a príležitosti obmedzia alebo vyhradia mi iba nejaký priestor, a potom je tu skupina ľudí, ktorí, ktorí veria, že treba okamžite využiť príležitosť o osobné obohatenie, o privátne dobro, nie o spoločné dobro. A ak teda ja takto uvažujem, tak je ideálne, aby ak ma náhodou chytia, tak aby som mal čím menší trest. A, bohužiaľ, dosť veľká časť ľudí aj v našej spoločnosti tomu rozumie, a preto pokojne podporuje toto, čo nám sa zdá neprijateľné. Takže ja vám ďakujem za to, že ste vniesli do toho tento, tento rozmer, a myslím, že to nie je len o rozprave tu v pléne, ale je to o takom filozofickom, mentálnom nastavení našej spoločnosti, kde je potrebné vzdelanie, kde je potrebná diskusia, kde je potrebné apelovanie na to, že naozaj pracovať na spoločnom dobre je v konečnom dôsledku na entú výhodné pre všetkých a oplatí sa to a spravodlivá spoločnosť, kde sa netoleruje korupcia a podobné skrivodlivosti, je výhodná pre všetkých. Ďakujem. (Potlesk.)
Glváč, Martin, podpredseda NR SR (2019-04-03):
Ďalší v rozprave, pán poslanec Mihál, nech sa páči.
Dostál, Ondrej, poslanec NR SR (2016-06-17):
Ďakujem všetkým kolegom za reakcie. K pánu poslancovi Poliačikovi, že či som bol, či som bol mierny. No tak zdá sa mi, zdá sa mi lepšie, keď sa vecne bavíme o nejakom probléme, ako keď sa budeme navzájom nálepkovať s tým, že viem si predstaviť, že by, keby tento alebo podobný návrh predložila iná strana, tak by som možno volil aj trochu ostré slová. Tuto očakávam, že je možná aj nejaká diskusia. Pán poslanec Goga hovoril o tom, že áno, máme tu neprispôsobivé správanie spoluobčanov. Spomenul pána Oskara Dobrovodského, ktorý je členom vašej strany, a ja teda vôbec nechcem zľahčovať tú situáciu, v ktorej sa pán Dobrovodský nachádza, ale aj toto vaše vyjadrenie a vlastne aj úvodné vystúpenie predkladateľa hovorí o tom, že, no, o tie čierne stavby nakoniec ani tak celkom nejde, to celkom nie je to podstatné, čo chcete ukázať spoločnosti, vyslať signál, pretože pán Dobrovodský nemá problém so žiadnou čiernou stavbou vo svojom okolí, pokiaľ viem. No, jeho hlavný problém je trochu v inom asi, nie? A nie v tom, že je to nejaká čierna stavba. A, pán poslanec, pán poslanec Fecko, no áno, áno, sú niektorí Rómovia, ktorí nemyslia, nemyslia na budúcnosť, a to, čo je problém a to čo vnímam ako nebezpečné, je taká paušalizácia, že tam, že a toto Rómovia a hento Rómovia a tamto Rómovia. Lebo Rómovia sú ľudia ako my, sú tam dobrí, zlí, zodpovední, nezodpovední, slušní, neslušní. Pozerajme sa na nich ako na ľudí. Ďakujem.
Mezenská, Helena, poslankyňa NR SR (2012-09-18):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť ho.
Laššáková, Jana, podpredsedníčka NR SR (2013-03-21):
Pani poslankyňa Tomanová, nech sa páči.
Laurenčík, Milan, podpredseda NR SR (2021-11-30):
(Zaznievanie gongu.) Vážené panie, panie poslankyne tu nemáme, takže len vážení páni poslanci, otváram piaty rokovací deň 51. schôdze Národnej rady Slovenskej republiky. Dnes máme deň počítačovej bezpečnosti, tak vám všetkým želám, aby vaše počítače boli bezpečné a všetky dáta, ktoré tam máte uložené, aby sa nestratili a hlavne, aby ste si neprezradili vaše heslo. O ospravedlnenie neúčasti na dnešnom rokovaní 51. schôdze Národnej rady Slovenskej republiky požiadali nasledujúci páni poslanci: pán poslanec Juraj Blanár, Ľudovít Goga, Jozef Habánik, Eva Hudecová, Patrick Linhart, Jozef Šimko a o ospravedlnenie z dôvodu práceneschopnosti požiadal pán poslanec Ján Ferenčák. Pristúpime teraz k rokovaniu o bode 25 schôdze, ktorým je návrh rozpočtu Sociálnej poisťovne na rok 2022 a rozpočtový výhľad na roky 2023 a 2024. Návrh rozpočtu Sociálnej poisťovne je pod tlačou 696. Správa výborov je pod tlačou 696a. Návrh uvedie pán generálny riaditeľ Sociálnej poisťovne Juraj Káčer. Prosím ho, aby sa ujal slova. Pán riaditeľ, nech sa páči. (Rokovanie o návrhu rozpočtu Sociálnej poisťovne na rok 2022 a rozpočtový výhľad na roky 2023 a 2024 , tlač 696.)
V. Palko, poslanec: (2008-02-13):
Podľa tradície tohto parlamentu by sa to napríklad dalo urobiť tým, že by sme schválili väčšinové uznesenie o tom, že teda svätý Štefan kráľ bol Slovák. Ale to by bolo trošku silné. Čiže, chcem sa spýtať kolegov z SMK, že či by vedeli eventuálne súhlasiť s tým, že by sme prijali uznesenie väčšinou v parlamente o tom, že je tu dôvodné podozrenie, že svätý Štefan kráľ bol Slovák.
Brocka, Július, poslanec NR SR (2010-12-02):
Teraz pristúpime k hlasovaniu o návrhoch zo spoločnej správy. Na osobitné hlasovanie bol vyňatý bod 1 zo spoločnej správy. Pán predsedajúci, dajte hlasovať.
Danko, Andrej, predseda NR SR (2018-11-28):
Pán poslanec Mazurek. Pripraví sa pani poslankyňa Grausová.
J. Slota, poslanec: (2006-12-05):
A na druhej strane, veď nech sa páči, ja si myslím, že v každom poslaneckom klube sa nájde jeden človek, ktorý zhrnie vaše pripomienky a keby sme boli pragmatickí a keby sme tu nechceli  hrať kvôli médiám divadlo, že sa každý z vás chce ukazovať ako veľký herec, no, tak proste by sme mali vaše pripomienky v priebehu... (Prerušenie časomierou.) (Ruch a hlasy v sále.)
Laššáková, Jana, podpredsedníčka NR SR (2012-12-17):
Na vystúpenie pána poslanca s faktickými poznámkami dvaja páni poslanci, pán poslanec Kadúc a Gál. Nech sa páči, pán poslanec Kadúc.
Viskupič, Marián, poslanec NR SR (2020-12-02):
Pán predsedajúci, ďakujem za slovo. Zápisnica o výsledku verejného hlasovania o návrhu na voľbu členov Rady pre vysielanie a retransmisiu, ktoré sa konalo dňa 2. decembra 2020. Na verejné hlasovanie o návrhu na voľbu členov Rady pre vysielanie a retransmisiu bolo vydaných a poslanci si osobne prevzali 130 hlasovacích lístkov, teda na voľbe bolo prítomných 130 poslancov. Po vykonaní verejného hlasovania overovatelia Národnej rady Slovenskej republiky spočítali hlasy a zistili, že vo verejnom hlasovaní o návrhu na voľbu členov Rady pre vysielanie a retransmisiu všetci poslanci odovzdali hlasovacie lístky. Zo 130 odovzdaných hlasovacích lístkov bolo 10 neplatných a 120 platných. Podľa platných hlasovacích lístkov overovatelia zistili, že: – za Jozefa Bednára hlasovalo za 11, proti 70, zdržalo sa 39; – za Ivana Bindasa: za 1, proti 69, zdržalo sa 50; – za Tomáša Cabana: za 0, proti 70, zdržalo sa 50; – za Andreu Cocherovú: za 79, proti 14, zdržalo sa 27; – za Karola Farkašovského: za 21, proti 68, zdržalo sa 31; – za Jána Füleho: za 0, proti 71, zdržalo sa 49; – za Henrietu Hrubú: za 4, proti 68. zdržalo sa 48; – za Petra Chmelu: za 22, proti 64, zdržalo sa 34; – za Pavla Izraela: za 81, proti 13, zdržalo sa 26; – za Lenku Jakubčovú: za 77, proti 15, zdržalo sa 28; – za Petra Kováča: za 29, proti 61, zdržalo sa 30; – za Ivana Kubiňáka: za 0, proti 72, zdržalo sa 48; – za Dušana Marušáka: za 1, proti 71, zdržalo sa 48; – za Pavla Prikryla: za 41, proti 56, zdržalo sa 23; – za Natašu Slavíkovú: za 2, proti 73, zdržalo sa 45; – za Moniku Suchaničovú Janigovú: za 30, proti 60, zdržalo sa 30; – za Mariána Šinkoviča: za 0, proti 72, zdržalo sa 48; – za Norberta Vrabca: za 0, proti 72, zdržalo sa 48; – za Katarínu Začkovú: za 80, proti 13, zdržalo sa 27 a – za Andreja Zmečeka: za 1, proti 70, zdržalo sa 49. Na voľbu člena Rady pre vysielanie a retransmisiu je potrebný súhlas nadpolovičnej väčšiny všetkých prítomných poslancov. Overovatelia konštatujú, že vo verejnom hlasovaní boli za členov Rady pre vysielanie a retransmisiu zvolení – a teraz to prečítam priamo z uznesenia – podľa § 6 ods. 1 a § 8 ods. 3 zákona č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov: – dvaja členovia Rady pre vysielanie a retransmisiu na šesťročné funkčné obdobie, ktoré začne plynúť dňom 17. decembra 2020, pán Pavel Izrael a pani Katarína Začková; – jeden člen Rady pre vysielanie a retransmisiu na šesťročné funkčné obdobie, ktoré začne plynúť dňom 14. januára 2021, pani Andrea Kocherová (reakcia z pléna), Cocherová pardon, Cocherová, okej, po slovensky; – a jeden člen Rady pre vysielanie a retransmisiu na funkčné obdobie do 26. 1. 2025, ktoré začne plynúť dňom jeho zvolenia Národnou radou Slovenskej republiky, pani Lenka Jakubčová. Týmto ma zároveň... kde sme. (Rečník listoval v podkladoch.) Overovatelia poverujú svojho člena Mariána Viskupiča oznámiť výsledok hlasovania Národnej rade Slovenskej republiky. Pán predsedajúci, ďakujem pekne, skončil som.
Figeľ, Ján, podpredseda NR SR (2013-12-04):
Ďakujem pekne. Vyhlasujem týmto rozpravu za skončenú. Chce sa k nej vyjadriť navrhovateľ? Nech sa páči.
Blanár, Juraj, poslanec NR SR (2020-07-07):
Pán poslanec Dostál, v podstate ste potvrdili, že sa tu hrá divadlo. Od premiéra Matoviča po vás a ešte pomedzi tým aj iných poslancov, ktorí zrejme vystúpia, sú prihlásení, budú presne hovoriť o tomto divadle, ale výsledok je úplne jasný, že vy len skonštatujete a potom všetko pôjde ďalej, pretože nezahlasujete za odvolanie pána predsedu Kollára. Ale mali by ste byť principiálny minimálne v tom, že by ste povedali, ako chcete teda fungovať v takejto koalícii, ktorá zametá veci pod koberec? Buďte otvorený a povedzte to všetkým, aby bolo jasné, aký je váš postoj, a nie toto, by som povedal, také, prepáčte mi za ten výraz, také vajatanie neprincipiálne.
Kollár Boris, predseda NR SR (2023-03-28):
Prosím, prezentujme sa a hlasujeme. (Hlasovanie.) Prítomných 137 poslancov, za 122, 6 proti, 7 sa zdržalo, 2 nehlasovali. Uvedený návrh sme schválili.